แฉหมอสูติฉาว คนไข้แจ้งหลายราย
เคลียร์ยุติเรื่อง ทำสธ.ฟันไม่ได้,นายแพทย์สาธารณสุขจังหวัดนครสวรรค์ ยกคณะบุกตรวจคลินิกหมอฉาว ยืนยันคลินิกได้มาตรฐานมีเพียงเรื่องการตรวจภายในคนไข้ บางครั้งพนักงานหญิงไม่ได้เข้าไปอยู่ในห้องตรวจด้วย และสั่งตั้งกรรมการสืบข้อเท็จจริงแล้ว ยอมรับเพจเฟซบุ๊กในพื้นที่เคยแฉพฤติกรรมลวนลามคนไข้หลายครั้ง แต่ไม่มีคนร้องเรียนเลยทำอะไรไม่ได้ และหากเคลียร์คดีได้เรื่องทางวินัยก็ต้องจบไปด้วย ขณะที่ตำรวจเจ้าของคดีทนายประสานนำคนไข้ที่ตกเป็นเหยื่อเข้าแจ้งความเพิ่ม ยืนยันหมอฉาวถูกคนไข้สาวแจ้งความกล่าวหาล่วงละเมิดทางเพศมาหลายปี ปีละ 2-3 คดีแต่เจรจายุติคดีรอดพ้นโทษทางอาญาได้ตลอด,กลายเป็นข่าวเขย่าวงการเสื้อกาวน์ กรณีเพจเฟซบุ๊ก ทนายนิด้า แฉนายแพทย์ฉวยโอกาสข่มขืน น.ส.ทราย (นามสมมติ) อายุ 29 ปี พนักงานราชการ อบต.แห่งหนึ่ง ที่ไปตรวจภายในเนื่องจากมีอาการปวดท้องรุนแรง แล้วโอนเงิน 3 แสนบาทเข้าบัญชีเหยื่อเพื่อให้ไปถอนแจ้งความ พนักงานสอบสวน สภ.เมืองนครสวรรค์ ออกหมายเรียก นพ.จักรพงษ์ ลีลาพร เจ้าของคลินิกหมอจักรพงษ์ แพทย์สูตินรีเวช รพ.สวรรค์ประชารักษ์ มาให้ปากคำพร้อมแจ้งข้อหาอนาจารและข่มขืนกระทำชำเราผู้อื่น แต่ยังให้การปฏิเสธ ขอไปให้ปากคำในชั้นศาล ทนายความของผู้เสียหายเตรียมยื่นฟ้องคดีเอง ขณะแพทยสภาเตรียมตั้งคณะกรรมการสอบข้อเท็จจริงแล้ว,ความคืบหน้าการสอบสวนคดีหมอถูกกล่าวหาล่วงละเมิดทางเพศคนไข้ เมื่อเวลา 10.30 น. วันที่ 16 พ.ย. พ.ต.ท.บุญเชิด จันทร์มณี รอง ผกก. (สอบสวน) สภ.เมืองนครสวรรค์ เจ้าของคดี เปิดเผยว่าได้รับการประสานงานจาก น.ส.ศรันยา หวังสุขเจริญ หรือทนายนิด้า ว่าจะพาผู้เสียหายรายอื่นๆมาแจ้งความดำเนินคดีนายแพทย์คนดังกล่าวเพิ่มเติม แต่ยังไม่กำหนดวันแน่นอน คาดว่าน่าจะเป็นสัปดาห์หน้า ส่วนการตรวจหาหลักฐานในคลินิกที่เกิดเหตุ ตำรวจไปขอตรวจแล้ว แต่ผู้ต้องหาไม่ให้เข้าไปตรวจจนต้องถอยกลับ คาดว่าวันนี้จะเข้าไปตรวจพร้อมเจ้าหน้าที่สาธารณสุขจังหวัดนครสวรรค์ สำหรับผู้ต้องหารายนี้เคยถูกแจ้งความก่อเหตุลักษณะเดียวกันกับคนไข้หลายปีแล้ว ปีละประมาณ 2-3 คดี ล่าสุดเมื่อเดือน พ.ค.ที่ผ่านมา แต่ก็สามารถไกล่เกลี่ยยุติคดีไปได้ตลอด,ส่วน นพ.อดิสรณ์ วรรธนะศักดิ์ นายแพทย์สาธารณสุขจังหวัดนครสวรรค์ กล่าวว่า จะตั้งคณะกรรมการสืบข้อเท็จจริงเรื่องที่เกิดขึ้น พร้อมประสานงานกับตำรวจว่าหมอทำผิดจริงหรือไม่ ทั้งนี้ ต้องรอผลสอบสวนผลทางคดีของตำรวจก่อน หากมีการ ยอมความกันได้การสอบสวนทางวินัยก็ต้องยุติไปด้วย ผู้สื่อข่าวถามเรื่องที่เพจเฟซบุ๊กใน จ.นครสวรรค์ หลายเพจโพสต์แฉพฤติกรรมหมอคนดังกล่าวล่วงละเมิดทางเพศคนไข้หลายครั้งหลายหน นพ.อดิสรณ์ กล่าวว่าเคยเห็นเรื่องตามเพจต่างๆแล้ว แต่ไม่มีคนร้องเรียนเข้ามาตนก็ไม่สามารถทำอะไรได้ ถ้าคลินิกไหน รพ.ไหนมีพฤติกรรมเสี่ยงต่อคนไข้ หากไม่อยากเปิดตัวก็เขียนเป็นบัตรสนเท่ห์ส่งมาได้ จะเข้าไปตรวจสอบ,ต่อมา นพ.อดิสรณ์นำเจ้าหน้าที่ตรวจสอบคลินิกหมอจักรพงษ์ เลขที่ 63 ถนนมาตุลี ต.ปากน้ำโพ อ.เมืองนครสวรรค์ เป็นตึกแถว 2 ชั้น มีพนักงานสาวในคลินิกนำตรวจโดยไม่พบแม้แต่เงาของหมอเจ้าของ คลินิก พบว่าห้องตรวจภายในที่เกิดเหตุมีห้องเดียวตั้งอยู่ชั้นล่าง หลังเคาน์เตอร์รับบัตร-จ่ายยา พร้อมตรวจเครื่องมือและอุปกรณ์การแพทย์ พนักงานคนดังกล่าวเผยว่า คลินิกแห่งนี้มีพนักงานหญิง 2 คน ปกติเวลาหมอตรวจคนไข้ พนักงานหญิงจะเข้าไปอยู่ในห้องด้วย เว้นแต่ช่วงที่คนไข้เยอะเพราะจะต้องซักประวัติ จ่ายยาให้คนไข้ การตรวจใช้เวลาประมาณ 40 นาทีจึงแล้วเสร็จ,จากนั้น นายแพทย์สาธารณสุขจังหวัดนครสวรรค์ กล่าวว่า การตรวจครั้งนี้เพื่อดูว่าคลินิกเป็นไปตามมาตรฐานเพื่อคุ้มครองสิทธิผู้ป่วยที่เข้ามารับการรักษาหรือไม่ เบื้องต้นคลินิกได้มาตรฐาน แต่มีเพียงเรื่องการตรวจคนไข้จะต้องมีผู้ช่วยหมออยู่ด้วยตลอดเวลา ตรงนี้ได้ตักเตือนไปแล้ว และสาธารณสุขจังหวัดนครสวรรค์ได้ตั้งคณะกรรมการสืบข้อเท็จจริงแล้ว หากพบว่ามีมูลจะตั้งคณะกรรมการสอบสวนทางวินัยต่อไป ส่วนเรื่องการที่หมอยังทำงานตามปกตินั้น เราไม่สามารถพักการทำงานของหมอได้ รวมทั้งยังสั่งปิดคลินิกไม่ได้ เพราะเรื่องยังอยู่ในขั้นตอนสอบข้อเท็จจริง หากผลสรุปออกมาว่ามีมูลความผิดก็สามารถสั่งปิดได้เลย,นพ.สุขุม กาญจนพิมาย ปลัดกระทรวงสาธารณสุข (สธ.) กล่าวถึงกรณีหมอสูติฯ เมืองปากน้ำโพถูกแจ้งความดำเนินคดีฐานอนาจารและกระทำชำเราว่า ตนได้มอบหมายให้ทั้งผู้ตรวจราชการกระทรวงสาธารณสุขที่ดูแล จ.นครสวรรค์ลงไปติดตามพร้อมกับนายแพทย์สาธารณสุขจังหวัด (นพ.สสจ.) แล้ว เพราะเป็นเรื่องที่เกี่ยวข้องกับจริยธรรมแพทย์ ส่วนเรื่องมาตรฐานต้องไปดูที่คลินิกว่า ได้รับมาตรฐานหรือไม่อย่างไร ส่วนที่ระบุว่าแพทย์ดังกล่าวทำงานที่ รพ.รัฐ ได้กำชับให้ไปตรวจสอบแล้ว ต้องรอฟังผลก่อนว่าข้อเท็จจริงเป็นอย่างไร คดีข่มขืนเป็นคดีอาญา ต้องมีการลงโทษทางวินัยราชการอยู่แล้ว,ปลัดกระทรวงสาธารณสุขกล่าวต่อว่า ส่วนจะต้องพักงานแพทย์คนดังกล่าวหรือไม่ ได้กำชับทางผู้อำนวยการแล้วให้ตรวจสอบ และดำเนินการให้ถูกต้องเหมาะสม พร้อมย้ำว่าโรงพยาบาลทุกแห่งมีมาตรฐานอยู่แล้ว การตรวจภายในมาตรฐานของราชวิทยาลัยสูตินรีแพทย์มีกำหนดไว้ ที่สำคัญต้องมีบุคคลที่สาม เป็นผู้หญิงอยู่ด้วยตลอด เครื่องมือต่างๆ ก่อนจะใช้ทำการตรวจต้องแจ้งคนไข้ ดังนั้นไม่ต้องกังวล การมาตรวจภายในที่ รพ.มีความปลอดภัยและได้มาตรฐานแน่นอน ปลัด สธ.กล่าว,ที่สำนักงานตำรวจแห่งชาติ พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ กล่าวถึงความคืบหน้าคดีดังกล่าวว่า พนักงานสอบสวนได้ผลตรวจร่างกายผู้เสียหายจากแพทย์ สอบปากคำพยานไปแล้วจำนวนหนึ่ง และได้เรียกตัวผู้ถูกกล่าวหาให้มารับทราบข้อหาแล้ว ผู้ต้องหาให้การปฏิเสธตลอดข้อกล่าวหา พล.ต.อ.จักรทิพย์ ชัยจินดา ผบ.ตร. กำชับพนักงานสอบสวนทำคดีอย่างตรงไปตรงมา ด้วยความรวดเร็วเป็นธรรม อาศัยพยานหลักฐานทางนิติวิทยาศาสตร์เป็นสำคัญ พร้อมกำชับฝ่ายสืบสวนสืบหาข้อมูล จากพยานบุคคลและพยานแวดล้อมต่างๆทางคดี เพื่อทำความจริงให้ปรากฏสามารถตอบคำถามสังคมได้
นายแพทย์สาธารณสุขจังหวัดนครสวรรค์ ยกคณะบุกตรวจคลินิกหมอฉาว ยืนยันคลินิกได้มาตรฐานมีเพียงเรื่องการตรวจภายในคนไข้ บางครั้งพนักงานหญิงไม่ได้เข้าไปอยู่ในห้องตรวจด้วย
คลินิกหมอฉาว,ตรวจภายใน,ล่วงละเมิดทางเพศ,ทนายนิด้า,ข่าวหน้า1